ર્મદા ડેમમાં પાણી ઓછુ હોવાથી નદીમાં માત્ર 600 કયુસેક પાણી છોડવામાં આવી રહયું છે પરંતુ તેનાથી સુકીભઠ નદીની સ્થિતિમાં કોઇ ફરક પડયો નથી. મંગળવારે અધિક માસની પૂનમ હોવાથી નર્મદા સ્નાન માટે આવતાં શ્રધ્ધાળુઓની ધાર્મિક લાગણી ન દુભાઇ તે માટે સરકારે કરજણ ડેમમાંથી નર્મદા નદીમાં 1,110 કયુસેક પાણી છોડવાનો નિર્ણય લીધો હતો. ડેમના પાંચ નંબરના ગેટને ખોલીને પાણી કરજણ નદીમાં થઇને નર્મદામાં વહાવવામાં આવ્યું હતું. મંગળવારે સવારે 10 વાગ્યાથી કરજણ ડેમનો પાંચ નંબરનો ગેટ બંધ કરી દેવામાં આવ્યો હતો. ચાર દિવસમાં ડેમની સપાટીમાં 0.55 મીટરનો ઘટાડો થયો છે.